Päihteitä käyttävien äitien palvelujen turvaaminen Siun sotessa – Suojaa 2.0

Hankeaika

1.8.2023 – 31.12.2024

Keskeinen sisältö

Hankkeen kohderyhmänä ovat päihteitä käyttävät raskaana olevat äidit, heidän kumppaninsa ja muut perheen lapset, sekä vauvaperheet (0–3 v). Hankkeen tavoitteena on selkeyttää vastuunjakoa ammattilaisten kesken ja parantaa palvelujen saavutettavuutta. Hankkeessa tavoitellaan koordinoitua hoitopolkua ja moniammatillista tiimityömallia päihteitä käyttäville äideille ja heidän perheilleen nykyisiä henkilöstöresursseja hyödyntämällä. Hankkeen vahvana osatavoitteena on työntekijöiden päihdetietoisuuden ja osaamisen vahvistaminen täydennyskoulutusten avulla. Tavoitteena on myös kehittää vanhemmuus- ja vauvakeskeisen toiminnan integraatiota aikuisten mielenterveys- ja päihdepalvelujen sekä päihdelääketieteen poliklinikan ja yleissairaalapsykiatrian kanssa.

Asiakkaan näkökulmasta tavoitteena on palveluihin kiinnittyminen, päihteiden käytöstä puhuminen, päihteitä käyttävän puolison palvelujen vahvistaminen, luottamuksellisen hoitosuhteen muodostuminen ja päihteettömyys. Tavoittelemme asiakkaan joustavaa, mutta koordinoitua kulkemista palveluverkostossa, sekä tarkoituksenmukaisia perhekohtaisesti räätälöityjä palveluja asiakkaalle.

Hankkeen hallinnoija

Pohjois-Karjalan hyvinvointialue – Siun sote

Yhteyshenkilö

hankepäällikkö Ulla Tiainen

Hankkeen kustannusarvio

175 000 €, josta Siun soten omarahoitusosuus on 35 000 euroa ja haettava valtionavustus 140 000 euroa.

Rahoittaja

Sosiaali- ja terveysministeriö, STM

Artikkeli Päihteitä käyttävien äitien palvelujen turvaaminen Siun sotessa – Suojaa 2.0 julkaistiin ensimmäisen kerran Siun sote.