Kohti vaikuttavaa asukasosallisuutta

Hankeaika

1.2.2023 – 31.12.2024

Keskeinen sisältö

Kohti vaikuttavaa asukasosallisuutta ‑hanke on osa Sitran Uudet vaikuttamisen tavat ‑projektia. Hankkeen tarkoituksena on vahvistaa eri toimijoiden välistä luottamusta, muodostaa uusia kumppanuuksia sekä vahvistaa oikeudenmukaisuuden kokemusta osana kehittämistyötä ja päätöksentekoa. Tarkoituksena on saada alueemme asukkaiden ääni kuuluviin ja tunnistaa jo ennalta alueellisia kehittämistarpeita sekä tulevaisuuden ilmiöitä.

Tulevaisuudessa asukkaiden digitaalinen osallistuminen päätöksentekoon on yhä yleisempää. Kokeilujen aikana kehitetyt mallit ja työkalut jaetaan kaikkien hyvinvointialueiden käyttöön. Hankkeessa testataan uudenlaista Polis-kyselyalustaa osallistumisen ja vaikuttamisen kanavana jalkautuvan osallisuuden lisäksi.

Hankkeen hallinnoija

Pohjois-Karjalan hyvinvointialue – Siun sote

Yhteyshenkilö

Kumppanuuspäällikkö Maarita Mannelin

Hankkeen kustannusarvio

Hankkeen kustannusarvio on 100 000 euroa. Pohjois-Karjalan hyvinvointialueen osuus rahoituksesta on työpanoksina 50 000 euroa.

Muut hankkeeseen osallistujat

Hyvinvointialueiden kanssa tehtävien kokeilujen yhteistyökumppanina toimii Sitran lisäksi DigiFinland, joka vastaa Polis-alustan käytön teknisestä toteutuksesta.

Rahoittaja

Suomen itsenäisyyden juhlarahasto Sitra

Artikkeli Kohti vaikuttavaa asukasosallisuutta julkaistiin ensimmäisen kerran Siun sote.